# BALADA

Nastala je v Provansi in je bila v srednjem veku v Franciji plesna lirska pesem v stalni obliki. Iz Francije se je razširila na Škotsko, kjer se je razvil tip t.i. NORDIJSKE ali SEVERNJAŠKE balade. Za ta tip je značilna lirsko - epska oblika, ki je opevala junaške boje, družinske tragedije. Pozneje se je začela širiti tudi po drugih deželah in se je še spreminjala

Evropski pisci balad:

- Goethe

- Schiller

- Heine (Lorelei)

## Pisci balad na Slovenskem:

1. Pri nas se je balada najprej razvila v ljudski poeziji. Te balade delimo na:

- moške (bolj krute) - Rošlin in Verjanko

- ženske (opevajo družbeno usodo žensk, prevladujejo čustva kot so otožnost, sočutje, žalost nad težkimi razmerami) - Desetnica, Lepa Vida

2. Romantična balada:

Je lirsko - epska pesnitev temačnega značaja. Za njo je značilen jedrnat slog, zgoščena pripoved, ki opisuje en sam zaokrožen, grozotno pretresljiv dogodek. Junaku nasprotujejo fantazijske, mračne, nadnaravne sile. Ker postane njihova žrtev, je konec vedno tragičen. Romantična balada ima tudi dramatsko zgradbo – Prešeren, Povodni mož.

3. Realistična balada

Gre za epsko pesnitev, kjer ni posredovanja nadnaravnih sil - pojavi se ideja. Značilen je tudi zgoščen slog – Aškerc, Mejnik.

3. Moderna balada:

Gre za lirsko pesnitev, kjer ni posredovanja nadnaravnih sil - pojavi se ideja. Značilna je mračna atmosfera, dramatska zgradba in pretresljiv tragičen konec. Po obsegu so ponavadi kratke.

( Murn – Vlahi; Kosovel; Pavšič Bor – Srečanje; Župančič; Kette ).